Aberdeen reik uit | Vroue-Landbouvereniging van Kaapland
Home/Aberdeen Tak, News/Aberdeen reik uit
Aberdeen reik uit
Beriggewer: Christelle Nel
Vir Aberdeen se Oktober-vergadering is daar gefokus op Sirkel Middelland se 85-Projek vir Sirkel se 85ste verjaarsdag.
Carina Esterhuizen, Leefstyl Saamroeper, het vooraf 85 kolwyntjies gebak en ook botterversiering sowel as fondant-blommetjies en -blaartjies gemaak. Die dames het die oggend begin deur almal saam die kolwyntjies te versier.
Lede by die 85 versierde kolwyntjies
Vlnr Estelle van Wyk, Luise de Jager, Christelle Nel, Heidi Lombard, Lize de Jager, Jean Watermeyer en Carina Esterhuizen
Daarna is in ‘n groep uitgereik na werkers van al die verskillende plaaslike dienssentrums in Aberdeen, waar lede oral met groot verbasing en warm, dankbare harte verwelkom is.
Kliniek – vlnr Estelle van Wyk, Lea van der Vyver, Suster Lewies en Carina Esterhuizen
Die dienssentrums waar kolwyntjies uitgedeel is, was die Kliniek, Speurtak, Hospitaal, Slagoffer Ondersteuningssentrum en die Polisie. By Aalwynhof Tehuis vir Bejaarders is daar kolwyntjies vir beide die werkers sowel as inwoners gegee.
Speurtak – vlnr a/o Willie van Zyl, Lize de Jager en Jean Watermeyer
Laastens is Marguerite Beneke ook besoek – Aberdeen se eie internasionaal bekende glaskunstenaar wat die Tak so ondersteun. Daar het lede die geleentheid gebruik om na haar kunswerke in die gallery te kyk en sy het ook haar nuutste reeks, nl. “fantasieblomme”, in die studio waar sy nog besig was, gewys.
Marguerite Beneke (middel) saam met Jean Watermeyer en Carina Esterhuizen
Slagoffer Ondersteuningsetrum – vlnr Heidi Lombard, Bernardo de Vos, Debbie Blaai, Yvonne Frazenburg, Luise de Jager
Werkers van Aalwynhof Ouetehuis saam met Christelle Nel en Lea van der Vyver
Die dag is afgesluit met ‘n heerlike middagete by die Camdeboo Padstal. Almal is met warm harte huistoe met die wete dat daar met ‘n klein gebaar harte aangeraak is.
Saamkuier by Camdeboo Padstal
By VLV|2019-10-10T14:19:31+02:00Oktober 10th, 2019|Aberdeen Tak, News|0 Comments